Encanto Festival: Lauluyhtye Thios Omilos
2016-04-16 18:00 - 20:00 (Europe/Helsinki) | Kauniaisten kirkko, Kavallintie 3, 02700 Kauniainen, Kauniainen, Suomi
Thios Omilos – Tuomaskuorolaisten laulyhtye Leipzigista:
Philipp Goldmann, tenori
Cornelius Frommelt, tenori
Tobias Ay, baritoni
Patrik Grahl, basso
Neljän entisen Leipzigin Tuomaskuoron jäsenen muodostama lauluyhtye Thios Omilos on voittanut useita kilpailuja ja esiintynyt ympäri maailmaa esittäen niin renessanssi- kuin nykymusiikkia. Nyt Suomessa ensimmäistä kertaa esiintyvä kvartetti laulaa festivaalin konsertissa sekä maallista, hengellistä että viihteellistä musiikkia.
Kauniaisissa ensimmäistä kertaa järjestettävä Encanto Festival tuo 15.–17. huhtikuuta barokkimusiikin ystäville 10 erilaista tapahtumaa, joissa useimmissa on mausteena jotakin epätyypillistä, kuten teatterin ja musiikin keinojen yhdistäminen tai musiikkisalongin järjestäminen yksityiskodissa. Festivaalin taiteilijat ovat nimekkäitä suomalaisia ja kansainvälisiä barokkimuusikoita, jotka palavat halusta kokeilla uusia konsepteja, joilla haastetaan viime vuosisatojen aikana normiksi muotoutunut konserttitilanne.
Liput: 26 € / 18 € / 15 € (opisk. ja alle 18-v.) / 12 € (sivuhuone) ennakkoon täältä.
Lue lisää konsertista: http://encanto.fi/festival/ohjelma-2016/laulumusiikin-juhlaa/
Lue lisää festivaalista: http://encanto.fi/festival/

Encanto Festival: Friends of Amarillis
2016-04-16 20:00 - 23:00 | Uusi Paviljonki, Läntinen Koulupolku 3, Kauniainen, Kauniainen, Suomi
Friends of Amarillis – Musiikkiteatteria ja juhlat päälle!
Urban Strings: Margret Köll, Georg Kallweit, Michael Metzler
Dramaturgia ja tila: Folkert Uhde ja Ilka Seifert
Valo: Karel Witt
Friends of Amarillis on viihdyttävä musiikkiteatteri-ilta, jossa puidaan ihmissuhteita. Ohjelmassa nautitaan musisoinnista, poiketaan konventioista ja annetaan palaa! Visuaaliset ja ääniefektit monistavat muusikot moneksi. Ennen näytöstä kello 19.30 on tarjolla suuhunpantavaa, ja näytöksen jälkeen juhlitaan!
Illan esiintyjä Urban Strings on dramaturgi Folkert Uhden ja muun muassa Akademie für Alte Musik Berlinin konserttimestarina toimivan viulisti Georg Kallweitin perustama yhtye, jonka projekteissa on mukana muusikoita, tanssijoita ja näyttelijöitä sekä esimerkiksi valosuunnittelijoita. Tarinallisuus ja musiikin emotionaalisuuden korostaminen ovat esityksissä keskiössä.
Liput: 38 € / 25 € / 15 € (opisk.) täältä.
Lue lisää: http://encanto.fi/festival/ohjelma-2016/friends-of-amarillis/
Lue lisää festivaalista: http://encanto.fi/festival/

Encanto Festival: Yllätyksellinen vaelluskonsertti
2016-04-17 16:00 - 19:00 | Uusi Paviljonki, Läntinen Koulupolku 3, Kauniainen, Kauniainen, Suomi
Konsertissa voi koota itselleen mieluisan yhdistelmän eri saleissa olevista makupaloista eli pienoiskonserteista. Lopuksi kaikki tiet vievät Paviljongin konserttisaliin, jossa loppulaulu kiteyttää festivaalisanoman: ”How happy the love.”
Encanto House Band
Thios Omilos -mieskvartetti
Utopia-kuoro
Liput: 30 € / 20 € / 16 € (alle 18-v.) täältä.
Lue lisää: http://encanto.fi/festival/ohjelma-2016/paatoskonsertti/
Lue lisää festivaalista: http://encanto.fi/festival/

Bella Italia! - Italialaista barokkia Turun linnassa
2016-04-23 15:00 - 17:00 | Turun linnan Kuninkaansali, Linnankatu 80, 20100 Turku, Turku, Suomi
Bella Italia! – Italialaista barokkia Turun linnassa
Turun Vanha Musiikki ry:n muusikot esittävät italailaista varhaisen barokin musiikkia Turun linnan Kuninkaansalissa.
Konsertissa esiintyvät:
Johanna Laakso, barokkitrumpetti
Anneliina Koskinen, laulu
Maija Kontunen-Snellman ja Hanne Lund, barokkiviulu
Magdalena Büchert, barokkisello
Pilvi Listo-Tervaportti, cembalo
Musiikkia säveltäjiltä Fantini, Viviani, Uccellini, Froberger, Frescobaldi, Fontana, Grandi, Leonarda, Stradella ja Monteverdi.
Liput 20/15/10 €

Lippuvaraukset info@turunvanhamusiikki.fi

Café Barock: Reppumatkalla Italiassa
2016-04-30 16:00 - 18:00 | Bar Kapsäkki, Hämeentie 68, 00550 Helsinki, Helsinki, Suomi
Hannu Vasara, barokkiviulu
Aira Maria Lehtipuu, barokkiviulu
Jussi Seppänen, barokkisello
Marianna Henriksson, cembalo
Jarmo Julkunen, luuttu ja barokkikitara
Tervetuloa matkalle 1600-luvun värikkääseen ja monimuotoiseen Italiaan! Matkanjohtajana on mm. RSO:ssa, Suomalaisessa Barokkiorkesterissa ja Doina Klezmerissä vaikuttava Hannu Vasara ja konsertin pääosassa on Arcangelo Corelli (1653-1713), joka oli jo omana aikanaan kuuluisa viulisti-säveltäjä. Hänen huippusuosittuja concerto grossojaan ja sonaattejaan soitettiin pitkin Eurooppaa, ja muun muassa Händel ja Bach tunsivat ne hyvin. Viulistina Corelli tunnettiin laulavasta ja suuresta viulunäänestään; hän sai aikaan sydämentykytyksiä kuulijoissaan soittaessaan Rooman suurissa kirkoissa Antonio Stradivariuksen vastatehdyillä soittimilla.
Roomalaisen tyylin lisäksi konsertissa kuullaan milanolaisten Francesco Rognonin ja Giovanni Ciman varhaisbarokkia sekä Toscanassa syntyneen mutta Itävallassa elämäntyönsä tehneen Ignazio Albertinin ensimmäinen sonaatti. Venetsialaista koulukuntaa konsertissa edustaa Pandolfi Mealli, jonka värikäs ja ristiriitainen elämä kulki Venetsian ja Sisilian kautta Espanjaan. Hannu Vasara vietti kesää 2015 Italiassa reissaten ja opiskellen näiden suuruuksien jalanjäljillä ja tuo nyt reppunsa sisällön kuultavaksi!
Liput 15€ /10€
Pöytävaraukset: p.09 260 0907

Café Barock Rovaniemellä: Punctum Afterwork
2016-05-13 16:30 - 18:00 | Café Linna, Lordin aukio, Koskikatu 14–16, 96100 Rovaniemi, Rovaniemi, Suomi
Punctum kevätvillinä after work -kahvilakonsertissa! Café Barock – After work -madrigaalikonsertti
Vanhan musiikin lauluyhtye Punctum innostuu, jopa villiintyy keväästä, ja esittelee 13.5. klo 16.30 perjantain after work -kahvilakonsertissaan iloluontoisia madrigaaleja renessanssin kulta-ajoilta. Vuodenajat – ja erityisesti luonnon ja tunteet herättävä kevät – ovat aina olleet säveltäjille inspiraation lähteenä. Konsertissa kuultavat italialaiset madrigaalit ovatkin täynnä tunteen paloa ja rakkauden riipaisevuutta lintujen laulun rinnalla. Italialaisista säveltäjistä ovat mukana mm. Claudio Monteverdi ja Luca Marenzio. Myös saksalainen Heinrich Schütz sävelsi Venetsian opiskeluvuosinaan italialaistyyppisiä madrigaaleja ja näitä mestariteoksia mahtuu myös ohjelmaan mukaan. Englantilaisethan puolestaan ovat tyypillisesti vähän hillitympiä ilmaisussaan, ja saarivaltion madrigaaleissa ollaankin lähinnä kepeänä niityllä ja kuvataan suurempia tunteita vain kielikuvien ja satuolentojen kautta. Ranskalaiset ja alankomaalaisen Orlando di Lasson madrigaalit ovatkin sitten aika suorasukaisia tunnustuksia elämästä.
Punctumissa madrigaaleja eli renessanssin moniäänisiä maallisia lauluja ovat laulamassa Tuija Alariesto, Kadri Joamets, Mikko Kolehmainen, Ilona Mettiäinen ja Mikko Vehkaperä. Punctumin laulun lisäksi konsertissa voi nauttia tarinoista teosten takana sekä Café Linnan erinomaisesta tarjoilusta.
Tule aloittamaan viikonloppu kanssamme kevään pyörteissä!
Ohjelmamaksu 5 €

Espoon barokki: Musiikkia rakkaudesta
2016-05-21 18:00 - 20:00 | Albergan kartano, Sokerilinnantie 7, 02600 Espoo, Espoo, Suomi
Espoon barokki esittää:
Ah lempeä, voi surkeutta! – Musiikkia rakkaudesta 1700-luvun Ranskasta

Juha-Pekka Mitjonen baritoni
Soile Ylivuori, traverso
Anna Pohjola, viulu
Pieta Mattila, viola da gamba
Laura Vihreäpuu, cembalo

Ohjelmassa mm.
L.-N. Clérambault: Polypheme
P. Courbois: Don Quichotte

Liput: 15/10 €

KontraPunctum: GREGORIAN
2016-05-26 19:00 - 21:00 | Rovaniemen kirkko, Yliopistonkatu 2, 96100 Rovaniemi, Rovaniemi, Suomi
GREGORIAN – Kynttiläkonsertti varhaisen suomenkielisen gregoriaanisen laulun säestämänä
KontraPunctum on Rovaniemellä järjestettävä vanhan laulu- ja soitinmusiikin festivaali.
Festivaalin avauskonsertissa tarjoillaan tänä vuonna vanhempaa musiikkia kuin kertaakaan aiemmin: sävelmät ovat peräisin jopa yli 1000 vuoden takaa. On hämmästyttävää, kuinka jo keskiajalla oli katolisiin kirkkoihin muodostunut vakiintunut lauluperinne, jossa tiettyjä samoja lauluja laulettiin samoina päivinä kirkoissa ympäri Eurooppaa. Nämä messujen osat ja muut toimitukselliset laulut oli kirjoitettu ylös varhaisella nuottikirjoituksella ja painettu kokoelmiksi, jotka sitten matkustivat maasta toiseen. Erityisen vahvasti laulujen yhtenäisyyteen oli vaikuttanut laulajien koulu, Schola Cantorum, jonka paavi Gregorius oli perustanut 600- ja 700-lukujen taitteessa. Näihin yksiäänisiin lauluihin viitataankin yleisesti gregoriaanisena lauluna.
Myös suomessa laadittiin omia kirkollisia ohjekirjoja latinankielisistä lauluista jo 1000-luvun alkupuolella. Myöhemmin uskonpuhdistuksen myötä 1500-luvulla alettiin lauluja kääntää kansankielelle. Vaikka katolinen usko alkoi jo väistyä, pidettiin vanhoista tutuista melodioista vielä kiinni. Suomen kielen myötä niitä kuitenkin varioitiin ja käytännössä näin syntyi uusia suomalaisia gregoriaanisia lauluja. Lauluja on säilynyt huomattava määrä mm. Codex Westh – ja Officia Missae -kokoelmissa. Konsertin laulut ovat pääosin näistä kokoelmista helluntain ja Pyhän Kolminaisuuden teemoihin liittyen, joskin niiden kokoamisessa on käytetty hieman taiteellista vapautta.
Seitakuoro on maineikas rovaniemeläinen kamarikuoro, jonka tavoitteena on esittää haasteellista kuoromusiikkia pohjoisessa sekä tuoda esiin pohjoista musiikkia laajemminkin. Seitakuoro pyrkii muodostamaan konserttiohjelmistaan aina kokonaisuuksia ja perehtymään kunkin kokonaisuuden edellyttämiin esitystapoihin. Seitakuoron miesääniä KontraPunctumin konserttiin on ohjannut Seitakuorossa itsekin laulava, KontraPunctumin taiteellinen johtaja Mikko Vehkaperä.
Liput 15/10 €. Ennakkomyynti Korundissa ja Lippupisteessä.
www.kontrapunctum.fi
www.facabook.com/kontrapunctum

KontraPunctum: CONSORT
2016-05-27 19:00 - 21:00 | Korundi, Lapinkävijäntie 4, Rovaniemi, Rovaniemi, Suomi
CONSORT – Musiikkia gambayhtyeelle renessanssiajan Britanniasta ja Benelux-maista
KontraPunctum on Rovaniemellä järjestettävä vanhan laulu- ja soitinmusiikin festivaali.
Renessanssi sanana tarkoittaa uudelleensyntymistä, ja sitä aikakausi todellakin oli. Renessanssi toi suuria muutoksia keskiajan musiikkiin: muun muassa moniäänisyys lisääntyi, sointuja alettiin käyttää aivan uusilla tavoin ja polyfoniasta tuli sävellysten vallitseva käytäntö. Samalla säveltäjien taidot kohosivat ja tuloksena oli yhä monipuolisempia ja vaikuttavampia teoksia. Tämä vaati luonnollisesti lisää taitoa myös musiikin tulkitsijoilta. Sekä laulajien ja soittajien virtuoottisuus alkoikin pikku hiljaa kehittyä renessanssin aikana.
Renessanssin aikana alettiin myös soittimet vähitellen nähdä samanarvoisena tapana tehdä musiikkia vokaalimusiikin rinnalla. Toki useissa aikakauden teoksissa eri ääniä voidaan aivan yhtä hyvin laulaa kuin soittaakin siihen sopivalla soittimella, mutta yhä enemmän alkoi esiintyä myös soittimille erityisesti tehtyä musiikkia (käytännössä siis mahdotonta laulettavaa). Teoksia sävellettiin paljon puhaltimille, mutta Englannissa moniäänisen instrumentaalimusiikin lippulaivaksi nousi consort-musiikki, jota yleensä ja edistyneimmillään soitettiin erikokoisilla viola da gamboilla. Mestareiden käsissä consortissa ei enää ollutkaan kyse pelkästään tanssiaisten taustamusiikista, vaan täysipainoisista, konserttikelpoisista polyfonisista sävellyksistä. Runsassävyiset gambat tarjosivat tulkintaan lisää mahdollisuuksia.
Eloisa Consort koostuu helsinkiläisistä musiikin ammattilaisista ja opiskelijoista. He saivat syksyllä 2015 Suomen Kulttuurirahaston omistaman viola da gamba -perheen käyttöönsä ja perehtyvät consort-musiikin parhaimmistoon nyt usean konsertin voimin. Yksi konserteista kuullaan KontraPunctum-festivaalilla.
Eloisa Consort, Helsinki: Johanna Kilpijärvi ja Martti Laivuori, diskanttigamba, Anthony Marini ja Pieta Mattila, tenorigamba, Louna Hosia, bassogamba.
Liput 15/10 € Korundista ja Lippupisteestä (+ palvelumaksu).
Festivaalipassi 40/30 €, sisältää pääsyn kaikkiin KontraPunctum-festivaalin konsertteihin.
www.kontrapunctum.fi
www.facabook.com/kontrapunctum

KontraPunctum: KLAVEERI
2016-05-28 15:00 - 17:00 | Lapin musiikkiopisto, Jorma Eton tie 8, 96100 Rovaniemi, Rovaniemi, Suomi
KLAVEERI – Jean-Philippe Rameaun a-mollisarja ja muita ranskalaisia merkkiteoksia barokin huippuvuosilta
KontraPunctum on Rovaniemellä järjestettävä vanhan laulu- ja soitinmusiikin festivaali.

Barokin aikaan musiikkikulttuuri kukoisti kirkoissa, hoveissa, ruhtinasperheissä ja aateliston ja porvareidenkin kodeissa. Taiteeseen panostettiin laajalti ja säveltäjät saivat kirjoittaa runsaasti toinen toistaan viehättävämpiä teoksia tilausta vastaan. Barokin olemus, ylenpalttisuus, iloisuus ja koristelu, kuuluvat aikakauden musiikissa hyvin selvästi. Eri maissa kehittyi kuitenkin myös omanlaisiaan tapoja barokkimusiikkiin. Ranskassa barokkimusiikia leimasi tanssillisuus, joka oli hovin määräämä yleinen ihanne.
Jean-Philippe Rameau oli yksi ranskalaisen barokin merkkisäveltäjiä. Hän sävelsi niin oopperoita, motetteja kuin instrumentaalimusiikkiakin. Erityisesti Rameau kunnostautui cembalosäveltäjänä ja hänen monipuoliset cembalosarjansa kuuluvatkin ranskalaisen barokkikamarimusiikin merkkipaaluihin. Barokin aikaan alettiin muutenkin säveltää enemmän juuri tietyille soittimille ja myös kosketinsoittimet kelpuutettiin jo varteenotettaviksi soolosoittimiksi eikä vain säestämään viuluja tai puhaltimia. Cembalon harjoitussoittimena käytettiin monesti klavikordia, jossa ääni syntyy pienen neulan lyödessä metallikieliä. Kompaktin kokonsa ja vienon äänensä vuoksi soitin oli kuitenkin suosittu myös kotikonserteissa.
Väinö Jalkanen on rovaniemeläislähtöinen pianotaiteilija. Hän on opiskellut pianonsoittoa Berliinin Hanns Eisler -musiikkikorkeakoulussa, Budapestin Liszt-Akatemiassa, Sibelius-Akatemiassa sekä Lapin musiikkiopistossa. Pääinstrumenttinsa pianon lisäksi Jalkanen on aina ollut kiinnostunut myös vanhasta musiikista, ja cembalonsoitonopinnot alkoivatkin jo 10-vuotiaana Lapin musiikkiopiston sinisellä cembalolla. Sittemmin Jalkanen on opiskellut cembalonsoittoa fragmentinomaisesti Annamari Pölhön johdolla Sibelius-Akatemiassa sekä Miklós Spányin johdolla Budapestissä. KontraPunctumin konsertissa Väinö esiintyy myös klavikordin ääressä.
Vapaa pääsy, ohjelmamaksu 10 € (ovelta)
www.kontrapunctum.fi
www.facabook.com/kontrapunctum

Frobergerin syntymäpäiväjuhlat - Tölöläb goes Café Barock
2016-05-28 16:00 - 18:00 | Bar Kapsäkki, Hämeentie 68, 00550 Helsinki, Helsinki, Suomi
Tölöläb: Matias Häkkinen, Taavi Oramo, Antti Salovaara
Syntymäpäiväsankari Johann Jakob Frobergerin (1616-1667) musiikkia meditoituna, parannettuna, häirittynä ja runoiltuna.
Liput 15 / 10 € tuntia ennen ovelta. Lippuvaraukset: 09 260 0907 tai http://barkapsakki.fi/klubilippuvaraus/
www.cafebarock.com

KontraPunctum: POLYFONIA
2016-05-28 20:00 - 22:00 | Rovaniemen kirkko, Yliopistonkatu 2, 96100 Rovaniemi, Rovaniemi, Suomi
POLYFONIA – Renessanssin juhlaa Palestrinan, Victorian ja maanmiestensä seurassa
KontraPunctum on Rovaniemellä järjestettävä vanhan laulu- ja soitinmusiikin festivaali.
Festivaalin avauskonsertissa torstaina kuultiin keskiaikaista gregoriaanista musiikkia. Lauantai-illan konsertin painopiste puolestaan on renessanssiajan (noin 1400–1600) vokaalipolyfoniassa, eli itsenäisistä äänistä koostuvassa moniäänisessä musiikissa, jonka perustana ovat juuri nuo samat keskiajalla yleiseen käyttöön vakiintuneet gregoriaaniset sävelmät. Renessanssin aikaan säveltäjät valitsivat näitä jo olemassa olevia gregoriaanisia sävelmiä teostensa perustaksi, cantus firmukseksi, ja rakensivat sen ympärille itsenäisistä äänistä koostuvan moniäänisen teoksen. Gregoriaanisten kirkollisten sävelmien käyttäminen musiikillisena materiaalina takasi säveltäjille myös katolisen kirkon hyväksynnän, kun elettiin uskonpuhdistuksen aikaa.
1500-luvun musiikilliset keskukset Euroopassa olivat Burgundin ja Flanderin alueet, joissa cantus firmus -tekniikkaan perustuva polyfonia kukoisti. Tämän vastapainona Italiassa ns. Venetsian koulukunnalle olivat tyypillisiä monikuoroisuus, riemukas juhlavuus sekä soitinten ja erilaisten kokoonpanojen tuomat äänenvärien yhdistelmät. Aikakauden säveltäjät olivat aikansa huippulahjakkuuksia ja julkkiksia. Erilaiset polyfoniset rakennelmat ja kontrapunktin saumaton rauha saavat kuulijat vielä tänäkin päivänä haukkomaan henkeään. Konsertissa on mukana on sekä perinteisiä cantus firmus -tekniikkaan perustuvia polyfonisia teoksia että Venetsian koulukunnalle tyypillistä monikuorotekniikkaa. Valon ja varjojen vuorovaikutuksessa kulkevien ylistävien ja kiitosta ilmaisevien tekstien vastapainona ovat ristiinnaulitseminen, suru, kuolema ja ihmisen riittämättömyys.
Lauluyhtye Versio on vuonna 2003 perustettu vanhaan musiikkiin keskittyvä a cappella -kokoonpano, jonka ohjelmiston ydintä rikastuttaa aika ajoin oman aikamme musiikki. Yhtyeen kokonaissointiin tuo oman värinsä mies- ja naisäänien yhdistäminen väliäänissä eli tenori- ja alttostemmoissa. Lauluyhtye Version jäsenet ovat musiikin ammattilaisia ja pitkän linjan harrastajia, joita yhdistää rakkaus renessanssin vokaalipolyfoniaan. Eri puolilta Suomea tulevat yksitoista laulajaa ovat Mikko Eskelinen, Hannele Huhtinen, Heikki Isotalo, Jarmo Lintamo, Minna Muukkonen, Anne Palo, Aino Peltomaa, Sampo Rantakokko, Hilkka Rauhala, Timo Turtiainen ja Kristiina Vähäkangas.
Liput 15/10 € Korundista ja Lippupisteestä (+ palvelumaksu).
Festivaalipassi 40/30 €, sisältää pääsyn kaikkiin KontraPunctum-festivaalin konsertteihin.

www.kontrapunctum.fi
www.facabook.com/kontrapunctum

KontraPunctum: TRIO
2016-05-29 16:00 - 18:00 | Korundi, Lapinkävijäntie 4, Rovaniemi, Rovaniemi, Suomi
TRIO – Vauhdikkaita barokkisäveliä kahdelle viululle ja basso continuolle Itä-Euroopan maista
KontraPunctum on Rovaniemellä järjestettävä vanhan laulu- ja soitinmusiikin festivaali.
Barokki oli suurten mestareiden ja tuotteliaiden säveltäjien aikaa. Esimerkiksi Johann Sebastian Bach, Georg Friedrich Händel, Georg Philipp Telemann, Arcangelo Corelli, Domenico Scarlatti ja Jean-Baptiste Lully ovat kaikki suuria nimiä, joiden musiikkia esitetään vielä nykyaikanakin paljon. Usein barokin ajalta näihin päiviin asti säilynyt musiikki tuleekin Saksasta, Italiasta, Ranskasta, Britanniasta tai muualta Länsi-Euroopasta. Musiikkia tehtiin toki myös kaikkialla muualla Euroopassa, se on vain kadonnut enemmän jälkipolvilta. Onneksi myös Itä-Euroopan alueelta Balkanilta Pietariin saakka on säilynyt joitakin helmiä ja niitä löydetään koko ajan lisää. Alueen musiikki on yleensä selvästi barokin yleistä tyyliä noudattavaa, mutta myös satunnaisia itämaisia vivahteita on maiden kansanmusiikista monesti sekoittunut teoksiin mukaan.
Näitä vivahteita voi etsiä myös festivaalimme päätöskonsertissa. Säveltäjänimiä ovat mm. Samuel Capricornus, Jan Dismas Zelenka ja František Ignác Antonín Tůma. Ohjelmistossa painottuu barokille tyypillinen, ehkä jopa kaikkein suosituin esitysmuoto, eli triosonaatti: kahta solistista soitinta säestää cembalon ja sellon basso continuo. Mukana on myös hieman laulua, kun isäntäyhtye Punctum vierailee konsertissa.
Vuonna 2013 perustettu Oulu Consort -yhtye esiintyy ohjelmiston mukaan vaihtelevin kokoonpanoin, pienyhtyeestä orkesteriin. Yhtyeen soittajat ovat musiikin ammattilaisia; taiteellisena johtajana toimii viulisti Antto Vanhala. Yhtyeen tavoitteena on esittää vanhaa musiikkia tuoreen ilmaisuvoimaisesti ja korkeatasoisesti, pyrkien ymmärtämään eri aikakausien musiikillista kieltä ja säveltäjien ilmaisukeinoja. Ohjelmiston pääpaino on barokin ajan musiikissa, erityisesti harvemmin kuultujen säveltäjien teoksissa.
Oulu Consort, Oulu: Antto Vanhala, barokkiviulu ja musiikin johto, Laura Kangas, barokkiviulu, Riina Salminen, barokkisello, Saara Vanhala, cembalo. Vierailijana lauluyhtye Punctum, Rovaniemi.
Liput 15/10 € Korundista ja Lippupisteestä (+ palvelumaksu).
Festivaalipassi 40/30 €, sisältää pääsyn kaikkiin KontraPunctum-festivaalin konsertteihin.

www.kontrapunctum.fi
www.facabook.com/kontrapunctum

Frobergerin syntymäpäivät - Froberger 400 vuotta!
2016-06-05 18:00 - 20:00 | Albergan kartano, Sokerilinnantie 7, 02600 Espoo, Espoo, Suomi
Frobergerin syntymäpäivät – Froberger 400 vuotta!

Minna Hovi, Anna Orasmaa ja Anna Savelainen, cembalo

Musiikkia 400-vuotissankarin lisäksi tämän muusikkoystäviltä Louis Couperinilta ja Matthias Weckmannilta. Väliajalla kakkutarjoilu.

Liput: 15/10 €

Janakkalan Barokki: Fiori Musicali
2016-07-01 20:00 - 22:00 | Janakkalan Pyhän Laurin kirkko, Hakoistentie 345, 14240 Janakkala, Janakkala, Suomi
FRESCOBALDI: FIORI MUSICALI
Marco Mencoboni, urut
Schola Olaus Petri, joht. Valter Maasalo
Liturgisen musiikin kokoelma Fiori musicali oli barokkiajan mestariteos, jonka ihailijoihin kuului mm. J.S Bach. Barokki- ja renessanssimusiikin italialainen erikoismies Marco Mencoboni johdattaa mietiskelyyn ”musiikillisten kukkien” äärelle. Messutekstit täydentää gregoriaanisin sävelmin lauluyhtye Schola Olaus Petri.
Liput 25 / 20 / 15 € täältä

Janakkalan barokki: Frescobaldi & Froberger
2016-07-02 18:00 - 20:00 | Janakkalan Pyhän Laurin kirkko, Hakoistentie 345, 14240 Janakkala, Janakkala, Suomi
FRESCOBALDI, FROBERGER
Andrea Inghisciano, sinkki
Marco Mencoboni, urut
Eero Palviainen, luuttu
Sinkin äänen sanotaan olevan kaikista soittimista lähimpänä ihmisääntä. Trumpetin edeltäjä sinkki oli suosittu soolosoitin etenkin 1500–1600 -lukujen vaihteen Italiassa, jolloin juhlitut sinkkivirtuoosit esittivät Frescobaldin ja muiden säveltäjien upeita kirkollisia sinkkiosooloja. Nykypäivän sinkinsoittajien parhaimmistoon kuuluva Andrea Inghisciano kohtaa tässä konsertissa urkuri Marco Mencobonin ja luutisti Eero Palviaisen.
Liput 25 / 20 / 15 € täältä

Janakkalan barokki: Kansanmusiikki-ilta
2016-07-02 20:00 - 22:00 | Turengin asema, Asematie 6, Turenki, Turenki, Suomi
KANSANMUSIIKKI-ILTA
Ilkka Heinonen Trio
Jouhikkovelho Ilkka Heinonen yhtyeineen nostaa tunnelman kattoon Turengin asemalla! Lipun hintaan kuuluu kesäillan Iltapalabuffet.
Liput ennakkoon 30 € (sis. iltapala), ovelta ruoka 25€ ja lippu 10€

Janakkalan barokki: Susanne un jour
2016-07-03 18:00 - 20:00 | Janakkalan Pyhän Laurin kirkko, Hakoistentie 345, 14240 Janakkala, Janakkala, Suomi
SUSANNE UN JOUR – Danielin kirjan tarina renessanssin sävelin
Bovicelli, Lasso, Merulo
Tuuli Lindeberg, sopraano
Taavi Oramo, baritoni
Helsingin Barokkiorkesterin yhtye
joht. Anna-Maaria Oramo, cembalo
Maamme eturivin barokkilaulajiin kuuluva Tuuli Lindeberg sekä baritonilupaus Taavi Oramo sukeltavat Danielin kirjan inspiroimiin tarinoihin. Helsingin Barokkiorkesterin yhtyeelle luodun kiehtovan renessanssiohjelman on koonnut cembalisti Anna-Maaria Oramo.
Liput 25 / 20 / 15 € täältä

Her Infinite Variety Jyväskylässä
2016-07-16 20:00 - 21:00 | Kuokkalan kirkko, Syöttäjänkatu 4, Jyväskylä, Jyväskylä, Suomi
”Her Infinite Variety – Shakespearen naiset sanoin ja sävelin” on näyttämöllinen teos, joka muodostuu Shakespearen näytelmien monologeista sekä aikakauden musiikista. Elina Mustonen toimii lavalla sekä näyttelijänä että muusikkona. Yhtenäisen dramaturgisen kokonaisuuden suunnittelusta vastaavat Mustosen lisäkseni kirjallisuuden tutkija Nely Keinänen sekä ohjaaja Johanna Freundlich.
Tunnetilat vaihtelevat rakkaudesta ja himosta vihaan, kunnianhimosta ja pelosta huumoriin. Tuoreet suomennokset tukevat tilanteiden ja tekstien ajattomuutta ja ajankohtaisuutta. Sävellysten tarttuvat melodiat ja rytmit peilautuvat Shakespearen tekstien monitasoisuuteen ja naiskohtaloiden kirjoon (infinite variety).
Teoksen tekstit on valittu näytelmistä Loppiaisaatto, Henrik V, Romeo ja Julia, Talvinen tarina, Julius Caesar, Kesäyön uni, Macbeth, Kuningas Juhana, Hamlet, Othello ja Kuten haluatte. Musiikkia kuullaan mm. seuraavilta säveltäjiltä: William Byrd, John Dowland, Orlando Gibbons, Thomas Morley ja Giovanni Picchi.
”Her Infinite Variety” vieraili lokakuussa Lontoossa kansainvälisessä ”Shakespeare and Scandinavia” -konferenssissa. Esityspaikkoina olivat maineikkaat Rose Theatre ja Garrick’s Temple to Shakespeare.
“Cembalisti Elina Mustonen on loistelias virtuoosi, jonka soiton ilmaisuvoima pakahduttaa jo ensi hetkistä lähtien.” Suomen Kuvalehti

Esitys on osa Jyväskylän kesä -tapahtumasarjaa.
elinamustonen.com

Her Infinite Variety Savonlinnassa
2016-07-19 15:00 - 16:00 | Savonlinnan Musiikkiakatemia, Melartin-sali, Sotilaspojankatu 1, Savonlinna, Savonlinna, Suomi
”Her Infinite Variety – Shakespearen naiset sanoin ja sävelin” on näyttämöllinen teos, joka muodostuu Shakespearen näytelmien monologeista sekä aikakauden musiikista. Elina Mustonen toimii lavalla sekä näyttelijänä että muusikkona. Yhtenäisen dramaturgisen kokonaisuuden suunnittelusta vastaavat Mustosen lisäkseni kirjallisuuden tutkija Nely Keinänen sekä ohjaaja Johanna Freundlich.
Tunnetilat vaihtelevat rakkaudesta ja himosta vihaan, kunnianhimosta ja pelosta huumoriin. Tuoreet suomennokset tukevat tilanteiden ja tekstien ajattomuutta ja ajankohtaisuutta. Sävellysten tarttuvat melodiat ja rytmit peilautuvat Shakespearen tekstien monitasoisuuteen ja naiskohtaloiden kirjoon (infinite variety).
Teoksen tekstit on valittu näytelmistä Loppiaisaatto, Henrik V, Romeo ja Julia, Talvinen tarina, Julius Caesar, Kesäyön uni, Macbeth, Kuningas Juhana, Hamlet, Othello ja Kuten haluatte. Musiikkia kuullaan mm. seuraavilta säveltäjiltä: William Byrd, John Dowland, Orlando Gibbons, Thomas Morley ja Giovanni Picchi.
”Her Infinite Variety” vieraili lokakuussa Lontoossa kansainvälisessä ”Shakespeare and Scandinavia” -konferenssissa. Esityspaikkoina olivat maineikkaat Rose Theatre ja Garrick’s Temple to Shakespeare.
https://www.facebook.com/Her-Infinite-Variety-536912633132392/

XXI SASTAMALA GREGORIANA
2016-07-22 19:00 - 2016-07-30 21:00 | Sastamalan Pyhän Marian kirkko, Sastamalan kirkon tie 119, 38210 Sastamala, Suomi
XXI SASTAMALA GREGORIANA 22.–30.7.2016
Virtauksia – Vanhan ja Uuden Musiikin Risteyksessä
Viisi tunnelmallista konserttia, kaksi erityislaatuista teemakonserttia, ilmainen lastentapahtuma.
Tule ja koe koko Sastamala Gregorianan tarjonta heinäkuun lopusssa!
22.7. klo 19 Vexve Oy:n tehdassali: TEEMAKONSERTTI: Virrassa mukana – Italialaisen musiikin ilotulitusta
28.7. klo 17 Pukstaavi-museo: TEEMAKONSERTTI: Café Clavisimbalum
23.7. klo 19 Pyhän Marian kirkko: Le nuove musiche – italialaisen musiikin helmiä 1600-luvulta – Fantazyas, joht. Roberto Balconi
24.7. klo 19 Pyhän Marian kirkko: Ave Virgo Splendissima – Taivaan kuningatar, loistava valo. Musiikkia Neitsyt Marialle renessanssiajoilta nykyhetkeen – The Marian Consort (Iso-Britannia)
26.7. klo 19 Tyrvään Pyhän Olavin kirkko: The Mediterranean Inside Us – välimerellistä musiikkia 1500-luvulta nykypäivään cembalolle ja kitaralle – Assi Karttunen ja Rody van Gemert
29.7. klo 19 Pyhän Marian kirkko: Kansainvälisen mestarikurssin päätöskonsertti
30.7. klo 19 Pyhän Marian kirkko: Gallica Vetera et Nova – Ranskalaista musiikkia vuosilta 1250-1400 – La Morra (Sveitsi)
Lue lisää täältä!
Liput Tiketistä

Vanhan musiikin kesäkurssi
2016-07-25 11:00 - 2016-07-31 10:00 | Lärkkulla, Karjaa, Lärkkullantie 22, Raasepori
Koko viikko musiikkia keskiajalta barokkiin harrastajille, opiskelijoille ja ammattilaisille.
Ohjelmassa seuraavat oppiaineet ja opettajat
Cembalo: Elina Mustonen
Gamba ja sello: Varpu Haavisto
Laulu: Veikko Kiiver
Luuttu: Solmund Nystabakk
Nokkahuilu: Pekka Silén ja Janek Öller
Renessanssin ruokolehtisoittimet: Bernhard Stilz
Traverso: Petra Aminoff
Viulu: Minna Kangas
Keskiaikayhtye (Janek Öller), Renessanssiorkesteri (Bernhard Stilz), Barokkiorkesteri (Minna Kangas) ja Kuoro (Veikko Kiiver), runsaasti muita yhtyeitä.
Loppukonsertti lauantaina 30.7.2016 klo 19 Karjaan Pyhän Katarinan kirkossa.
Ilmoittautuminen alkaa 1.4.2016 Helsingin Vanhan Musiikin Seuran (CMAH) kotisivuilla. Opiskelijoille alennus 30 % täysihoitomaksusta.

Espoon barokki: Affektien äärellä
2016-07-26 19:00 - 21:00 | Perkkaan kappeli, Upseerinkatu 5, 02600 Espoo, Espoo, Suomi
Espoon barokki esittää: Affektien äärellä
Anna Rainio, viulu
Elina Mattila, sello
Laura Ollberg-Ekman, cembalo
Konsertissa kuullaan kattaus barokin ajan sonaatteja ja variaatioita:
J. S. Bach, J. J. Froberger, J. G. Pisendel, W. de Fesch
Vapaa pääsy, ohjelma 10 €

Vihreän lehmuksen alla - Sipoo
2016-07-28 19:00 - 21:00 | Sipoon vanha kirkko, Brobölentie 68, Sipoo, Suomi
Vihreän lehmuksen alla – Kesäistä renessanssi- ja barokkimusiikkia
Duo Cecilia:
Pauliina Almonkari, renessanssi- ja barokkihuilu
Heidi Äijälä, kantele
Konsertissa kuullaan kaikuja aikojen takaa. Kantava teema on kesä: ihaillaan suven suloisuutta, vihreitä lehtiä ja puhutaan satakielelle. Vihreän lehmuksen alle johdattavat renessanssin ja barokin poikkihuilut, konserttikantele sekä 10-kielinen kantele.
mm. Johnson, van Eyck, Vallet, Praetorius, Dowland, Hotteterre, J.S. Bach
Vapaa pääsy, ohjelma 5 euroa
Sipoon vanhan kirkon kesäkonserttisarja.
Järj. Sipoon suomalainen seurakunta ja Sibbo svenska församling.

Vihreän lehmuksen alla - Vuosaari
2016-08-02 19:00 - 21:00 | Merirasti-kappeli, Jaluspolku 3, Helsinki, Helsinki, Suomi
Vihreän lehmuksen alla – Kesäistä renessanssi- ja barokkimusiikkia
Duo Cecilia:
Pauliina Almonkari, renessanssi- ja barokkihuilu
Heidi Äijälä, kantele
Konsertissa kuullaan kaikuja aikojen takaa. Kantava teema on kesä: ihaillaan suven suloisuutta, vihreitä lehtiä ja puhutaan satakielelle. Vihreän lehmuksen alle johdattavat renessanssin ja barokin poikkihuilut, konserttikantele sekä 10-kielinen kantele.
mm. Johnson, van Eyck, Vallet, Praetorius, Dowland, Hotteterre, J.S. Bach
Vapaa pääsy, ohjelma 7 euroa
Metrolla musiikkiin -kesäkonserttisarja.
Järj. Vuosaaren seurakunta

EAR-ly 2016 -kilpailu & BRQ Vantaa
2016-08-05 19:00 - 2016-08-06 23:00 | Pyhän Laurin kappeli, Pappilankuja 3, Vantaa, Vantaa, Suomi
EAR-ly on Pohjoismaiden ja Baltian vanhan musiikin verkosto NORDEMin nuorille vanhan musiikin taitajille suuntaama kilpailu. Kahden vuoden välein järjestettävä tapahtuma rantautuu BRQ Vantaan järjestämänä nyt Suomeen. 5.–6.8. Pyhän Laurin kappelissa kuusi finalistia ottaa mittaa toisistaan. Joukossa kolme suomalaista nuorta muusikkoa. Vapaa pääsy!
OHJELMA:
5.8.
klo 19 Petri Arvo (Suomi)
klo 20 Kristine West (Ruotsi)
klo 21 Aija Veismane (Latvia)
6.8.
klo 18 Juho Myllylä (Suomi)
klo 19 Vera Plosila (Suomi)
klo 20 Clara Guldberg Ravn (Tanska)
Tulosten julkistus klo 22.
Tuomaristo: nokkahuilutaiteilija Peter Holtslag, laulaja Tuuli Lindeberg, Musik i Sydin tuottaja ja NORDEMin edustaja Jesper Hamilton.
Saammeko taas juhlia suomalaista voittajaa? Yleisö voi äänestää suosikkinsa, joka kutsutaan 2017 BRQ Vantaa Festivalille esiintymään. Tule ja vaikuta.

BRQ Vantaa Festival: Seven Ages of Man
2016-08-07 19:00 - 20:00 | Pyhän Laurin kappeli, Pappilankuja 3, Vantaa, Vantaa, Suomi
Elina Mustonen, virginaali
Byrd – Gibbons – Farnaby – Philips
Shakespearen monologi näytelmästä Kuten haluatte kuljettaa Elisabet I:n ajan mielenmaisemiin.
Liput:
A-lippu: 25 €
B-lippu: 22/17 €
Ennakkoliput festivaalin verkkokaupasta.

BRQ Vantaa Festival: Amor, el mar y la noche
2016-08-07 20:30 - 21:30 | Pyhän Laurin kirkko, Kirkkotie 45, Vantaa, Vantaa, Suomi
Pia Freund, sopraano
Zak Ozmo, luuttu ja arkkiluuttu (Englanti)
Markku Luolajan-Mikkola, viola da gamba
Purcell – Whittall-Núnez – Hofmann (ke.) – Dowland – Sances
Rakkaus, meri ja yö – naisen tuntemuksia vuosisatojen varrella.
Liput:
A-lippu: 25 €
B-lippu: 22/17 €
Ennakkoliput festivaalin verkkokaupasta.

BRQ Vantaa Festival: Carnivalesque
2016-08-08 19:00 - 20:00 | Pyhän Laurin kirkko, Kirkkotie 45, Vantaa, Vantaa, Suomi
Ensemble Micrologus (Italia)
Italialainen suosikkiyhtye palaa Vantaalle yleisön pyynnöstä. Musiikkia 1400–1500 -lukujen Venetsiasta: koe Commedia dell’ Arten hahmot nuoruutensa voimissa.
Liput:
A-lippu: 25 €
B-lippu: 22/17 €
Ennakkoliput festivaalin verkkokaupasta.

BRQ Vantaa Festival: Hyvin viritetty luuttu
2016-08-08 20:30 - 21:30 | Pyhän Laurin kappeli, Pappilankuja 3, Vantaa, Vantaa, Suomi
Zak Ozmo, luuttu (Englanti)
Wincenzo Galilein musiikkia
Kuuluisan tähtitieteilijän isä oli matemaatikko, jonka intohimo oli luuttu. Luonnollisesti viritykset kiinnostivat häntä sekä soivana että matemaattisena ilmiönä.
Liput:
A-lippu: 25 €
B-lippu: 22/17 €
Ennakkoliput festivaalin verkkokaupasta.
